भिलाई पहुंचे चेंबर के संरक्षक सुंदरानी सदस्यों और कामकाज का लिया ब्यौरा
भिलाई|छग चेंबर ऑफ कामर्स एंड इंडस्ट्रीज के संरक्षक और उत्तर रायपुर के विधायक श्रीचंद सुंदरानी भिलाई पहुंचे थे। यहां उन्होंने वरिष्ठ व्यापारियों के साथ बैठक कर चेंबर की आगामी गतिविधियों और संभावनाओं पर चर्चा की। भिलाई चेंबर के अध्यक्ष भीमसेन सेतपाल ने सुंदरानी को सदस्यों की जानकारी दी। भिलाई में दो हजार आजीवन सदस्यों की सूची और नए बनने वाले सदस्यों के बारे में बताया। युवा चेंबर के प्रदेश अध्यक्ष अजय भसीन ने आगामी रणनीति पर चर्चा की। प्रदेश उपाध्यक्ष गारगीशंकर मिश्रा ने व्यापारिक परिस्थितियों को बताया। संरक्षक सुंदरानी ने चेंबर को नई दिशा देने और रणनीतियों पर चर्चा की। इस अवसर पर भिलाई चेंबर के संरक्षक अर्जुनदास पोपटानी, जितेंद्र गुप्ता, महेश बंसल, संजय भागचंदानी उपस्थित रहे।
hin_Deva hin_Deva